Narkūnai
Narkūnai – kaimas Utenos rajono savivaldybėje, 4 km į pietus nuo Utenos, prie kelio  4903  Utena–Pakalniai–Alanta , prie Utenėlės upelio. Kaimo teritorija driekiasi į rytus iki kelio  A14  Vilnius–Utena , Kigio ežero. Praeina nebeveikiantis geležinkelis Švenčionėliai–Utena. Seniūnaitijos centras. 1960 m. čia pastatyta laboratorinių elektros krosnių gamykla. Kaime stūkso Narkūnų piliakalnis, su kuriuo siejamas Utenos miesto atsiradimas.